open-index/open-wikipedia-markdown huggingface dataset:
מכון הדסה

**מכון הדסה, פיתוח אישי וארגוני** נוסד בשנת 1944. בשנת 2006 חברת אדם-מילא רכשה את פעילותו.

## היסטוריה
ממוזער|מכון הדסה, מבט חזיתי למבנה
"התחנה להדרכה מקצועית של הדסה" הוקמה על ידי ההסתדרות הציונית הדסה כדי לתת מענה לצעירים שהתקשו לבחור כיוון לימודי ותעסוקתי. היה זה הגוף הראשון בארץ שעסק בתחומי הפסיכולוגיה התעסוקתית. השם שונה ל"מכון הדסה לייעוץ בבחירת מקצוע" בימי ניהולו של זאב סרדי ובתקופה זו הוקמה מחלקת מחקר בנוסף לפעילות הייעוץ הלימודי. 

פעילותו של מכון הדסה התרחבה וכללה את תחומי הייעוץ תעסוקתי, מיון והערכת עובדים, הכוונת תלמידים, ספריית מקצועות ומחלקת מחקר. תקציב המכון נבנה על הכנסות מפעילות שוטפת ועל תרומת ארגון הדסה. חלק מהתרומות הופנה ליעדים ייעודיים, כגון ייעוץ לפריפריה, לנשים מוכות, למובטלים וכו'.

## מחקר
במחלקת המחקר במכון הדסה נעשו מחקרים רבים שהתבססו על מידע שהתאסף מנתונים של נבחנים רבים ובעזרתם ניתן היה לפתח מבחנים ושאלונים. מחקרי מעקב נעשו על מנת לתקף את מערכות הבחינה.

## כיום
ההחלטה על סגירת מכון הדסה התקבלה על ידי הדסה - הסתדרות הנשים הציוניות באמריקה, במסגרת שינויים בפעילותם בארץ. 
חברת אדם-מילא העוסקת בגיוס כוח אדם, אבחון, מיון, השמת עובדים וייעוץ קריירה רכשה בשנת 2006 את פעילותו של מכון הדסה יחד עם הכלים, המבחנים והידע המקצועי. לאדם-מילא חמישה סניפים והסניף בירושלים ממוקם בבניין המקורי של מכון הדסה.

## קישורים חיצוניים
*אתר הדסה, הסתדרות הנשים הציוניות באמריקה
*אתר חברת אדם-מילא
## הערות שוליים

קטגוריה:ישראל: ארגונים
קטגוריה:ההסתדרות הציונית הדסה
יאן הולנדה

**יאן הולנדה** (בצ'כית: **Jan Holenda**; נולד ב-22 באוגוסט 1985 בפראג שבצ'כיה) הוא כדורגלן עבר צ'כי ששיחק בעמדת החלוץ.

## קריירה
יאן הולנדה התחיל את הקריירה שלו בספרטה פראג. בשנים 2003 עד 2004 שיחק בהרכב השני של הקבוצה, ולאחר מכן הושאל לפ.צ. דרנוביצה. במקביל שיחק בנבחרות הנערים והנוער של צ'כיה, ובמדי הנבחרת הצעירה ערך 14 הופעות וכבש שער אחד. בעונה 2005/06 הולנדה שיחק בסלובן, שאז הייתה אלופת צ'כיה. ב-2007 הושאל יאן לדינמו צ'סקה בודייוביצה. אחרי ששיחק שם חצי שנה הולנדה חזר לספרטה וישר הושאל לבאניק מוסט. רק ב-2008 הפך לשחקן הרכב קבוע של ספרטה. ב-31 בינואר 2010 עבר הולנדה  לאנז'י מחצ'קלה.

ב-3 ביולי 2012 חתם חוזה עם רוסטוב ל-3 שנים. כבש את שערו הראשון במדי הקבוצה במשחק הבית מול קבוצתו הקודמת אנז'י מחצ'קלה, כאשר הוא נכנס בדקה ה-85 והבקיע בדקה ה-89 שער שכבר נראה היה כשער ניצחון (התוצאה נהייתה 1:2), אך בדקה ה-94 אנז'י השווה את התוצאה ל-2:2. ב-25 באוגוסט כבש את שלשער הראשון שלו בקריירה מול אלניה ולדיקווקז ובזכותו רוסטוב ניצחה 1-3. את כל שלשת שעריו יאן הבקיע בנגיחת ראש. בעונתו השנייה בקבוצה לא קיבל מקום בהרכב, ובינואר 2014 הושאל לחצי עונה לקבוצת טום טומסק.

## תארים
* אליפות צ'כיה - 2005/06 (סלובן ליברץ), 2009/10 (ספרטה פראג), 2014/15 ו-2015/16 (ויקטוריה פלזן)

## קישורים חיצוניים

* סטטיסטיקות ופרופיל באתר התאחדות הכדורגל הרוסית 

קטגוריה:כדורגלנים צ'כים
קטגוריה:חלוצי כדורגל צ'כים
קטגוריה:פראג: כדורגלנים
קטגוריה:כדורגלני ספרטה פראג
קטגוריה:כדורגלני סלובן ליברץ
קטגוריה:כדורגלני אנז'י מחצ'קלה
קטגוריה:כדורגלני רוסטוב
קטגוריה:כדורגלני טום טומסק
קטגוריה:כדורגלני ויקטוריה פלזן
קטגוריה:כדורגלני בוהמיאנס 1905
קטגוריה:כדורגלני דוקלה פראג
קטגוריה:צ'כים שנולדו ב-1985
מרטין פרל

**מרטין פרל** (באנגלית: **Martin Lewis Perl**; ) היה פיזיקאי יהודי אמריקאי, זוכה פרס נובל לפיזיקה לשנת 1995.

## השכלה ופעילות

פרל נולד בניו יורק למשפחת מהגרים יהודים מפולין. למד אצל איזידור אייזק רבי וקיבל תואר דוקטור בשנת 1955 באוניברסיטת קולומביה. שימש מרצה באוניברסיטת מישיגן, יחד עם סמואל טינג.

גילה את לפטון טאו. על גילוי זה קיבל פרס נובל לפיזיקה ב-1995, יחד עם פרדריק ריינס.

בשנת 1982 זכה בפרס וולף.

השתתף בוועידת הנשיא בשנים 2008, 2009 ו-2011.

## קישורים חיצוניים

* 
* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנהטן: אישים
קטגוריה:בעלי תואר דוקטור מאוניברסיטת קולומביה
קטגוריה:זוכי פרס נובל לפיזיקה
קטגוריה:זוכי פרס נובל יהודים אמריקאים
קטגוריה:פיזיקאים יהודים אמריקאים
קטגוריה:אמריקאים שנולדו ב-1927
קטגוריה:אמריקאים שנפטרו ב-2014
אדולף אלטהוף

**אדולף אלטהוף** (בגרמנית: **Adolf Althoff**; 1913 – 1998) היה חסיד אומות העולם, בן למשפחת הבעלים של קרקס אלטהוף מאז המאה ה-17.

## ביוגרפיה
אלטהוף נולד בכרכרת הקרקס המשפחתית, במהלך אחת ההופעות של הקרקס. הוא היה שותף לעסק המשפחתי וב-1939, כאשר אחיו ואחותו הגדולים קיבלו את ניהול העסק, פרש והקים קרקס משלו. זמן קצר לאחר מכן נשא לאישה את מריה, גם היא בת למשפחת אמני קרקס. קרקס אדולף אלטהוף, שהורכב מכ-90 אמנים ובני משפחתם, נדד בכל אירופה, גם בשנות המלחמה.

## בתקופת מלחמת העולם השנייה
בקיץ 1941 הקרקס חנה לסדרת הופעות ליד דרמשטאדט. היהודיה-למחצה אירנה דאנר (Irene Danner) ביקשה מאלטהוף להצטרף לקרקס. אלטהוף הסכים להעסיק את אירנה בקרקס תחת שם בדוי, על אף שידע על מוצאה היהודי ואף שהיה נתון לפיקוח הרשויות הגרמניות.
ב-20 במרץ 1942 יצא המשלוח הראשון של יהודים מדרמשטאדט ללובלין שבפולין ואחריו באו שני משלוחים - בספטמבר 1942 ובפברואר 1943. סבתה היהודייה של דאנר, ססי לורש, גורשה במשלוח האחרון מדרמשטאדט ובית המשפחה הוחרם. אמה ואחותה של דאנר הצליחו לברוח לקרקס בו התחבאה דאנר. בן זוגה של דאנר, שהיה ליצן בקרקס, ביקש מאלטהוף שיעזור למשפחתה.

מעדותו של אלטהוף לאחר המלחמה:

אלטהוף הסתיר את שלוש הנשים בקרקס שלו עד סיום המלחמה. בהמשך המלחמה הצטרף אליהן אביה של דאנר, האנס דאנר. הוא היה נוצרי אך כמו נוצרים אחרים שהיו נשואים ליהודים נשלח מהחזית לביתו על מנת שיתגרש מאשתו היהודייה. דאנר התעלם מהוראות מפקדיו והצטרף למשפחתו במסתור.

הגסטפו נהג לבדוק את הקרקס בכל פעם שהגיע למקום חדש. בני משפחת דאנר היו מסתתרים במתחם הקרקס עד חלוף הסכנה.

מעדותו של אלטהוף לאחר המלחמה:

## הנצחה
ב-1995 הכיר יד ושם באדולף ומריה אלטהוף בתור חסידי אומות העולם. "אנחנו, אנשי הקרקס, איננו עושים הבחנה בין גזעים או דתות", אמר אלטהוף בטקס קבלת התואר.

## לאחר המלחמה
שנים לאחר המלחמה, בריאות רופפת הכריחה את אלטהוף לצמצם את היקף פעילותו. בשנת 1965 הוא מכר את הקרקס וייסד את "ספארי פארק", גן חיות ליד העיר אאכן.

ב-14 באוקטובר 1998 נפטר אדולף אלטהוף בבית החולים בעיר סטולברג, 5 קילומטרים מזרחית מאאכן. אלטהוף אושפז לאחר שנפל בביתו ולאחר מכן נפטר מאי-ספיקת לב בשנתו. הוא הותיר אחריו אישה, מריה ושני ילדים, הלנה ופראנץ.

## קישורים חיצוניים

* אדולף ומריה אלטהוף באתר יד ושם
* עדותו של אדולף אלטהוף בערוץ ה-YouTube של יד ושם

## הערות שוליים

קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:גרמנים חסידי אומות העולם
קטגוריה:מצילים בשואה: גרמניה
קטגוריה:קרקס
קטגוריה:גרמנים שנולדו ב-1913
קטגוריה:גרמנים שנפטרו ב-1998
שמעון דותן

**שמעון דותן** (נולד ב-23 בדצמבר 1949) הוא במאי קולנוע ישראלי. דותן מתגורר בניו יורק ומלמד קולנוע באוניברסיטת ניו יורק.
## ביוגרפיה
דותן נולד ברומניה ב-1949, עלה לארץ בגיל 8 וגדל במושב ערוגות. אחותו היא נילי דותן.
שירת בקומנדו הימי ולמד במחזור הראשון של החוג לקולנוע וטלוויזיה באוניברסיטת תל אביב.
במסגרת החוג ביים את הסרטים הקצרים "מסיבת כפר" ו"מאיר בשבע תמונות".

סרטו הראשון באורך מלא צלילה חוזרת (1982) עוסק בהווי השייטת. הסרט ייצג את ישראל בפסטיבל ברלין. הסרט זכה בפרסי מרכז הסרט הישראלי 1982 (זוכה פרס הסרט - מקום ראשון - ופרס הבמאי - שמעון דותן) והשתתף בפסטיבל הסרטים הבינלאומי בברלין ובשיקגו ב-1982.

ב-1983 ביים שני סרטים תיעודיים קצרים ("מזכרות מתל אביב" ו"מזכרות מחברון") הכלולים בסרט "ישראל 83" שהופק על ידי צוותא.

ב-1986 ביים את הסרט חיוך הגדי על פי ספרו של דויד גרוסמן, שספג ביקורות שליליות. בפסטיבל הסרטים הבינלאומי בברלין (1986), זכה השחקן הראשי טונג'ל קורטיז בפרס "דב הכסף", ושמעון דותן היה מועמד לפרס "דב הזהב". לאחר ההצלחה בפסטיבל ברלין, נמכר הסרט להפצה בינלאומית באירופה וארצות הברית.

לאחר מכן עבר ללוס אנג'לס. ב-1991 ביים עבור מנחם גולן את סרט הפעולה "שעתנו היפה ביותר" בכיכובו של רוב לאו, שצולם בחלקו בישראל.

בהמשך עבר דותן למונטריאול וביים מספר סרטי פעולה נוספים.

ב-1998 ביים את דרמת הקולנוע "You Can Thank Me Later”.

בעת שהותו בישראל ב-2006 יצר סרט תעודה בשם "הביטחוניים" שנושאו הוא האסירים הביטחוניים בישראל. הסרט זכה בפרס מיוחד מטעם חבר השופטים בפסטיבל סאנדנס. הסרט היה גם מועמד ל"פרס וולג'ין" בפסטיבל הקולנוע ירושלים. הסרט נמכר לשידור בערוץ HBO.

ב-2010 יצא לאקרנים סרטו "לראות טלוויזיה עם סיני אדום". סרט המתרחש בניו יורק ב-1980 ומציג את סיפורו של גבר אמריקאי צעיר שמתיידד עם שלושה משכניו: סטודנטים מסין שהגיעו לניו יורק כחלק מתוכנית לחילופי סטודנטים. הסרט השתתף בפסטיבל הקולנוע בקאן ופסטיבל הקולנוע בירושלים.

במאי 2016 יצא לאקרנים סרטו התיעודי "המתנחלים". הסרט זכה לביקורות מעורבות, נבחר על ידי מגזין וראייטי כאחד הסרטים הטובים ביותר של השנה, והיה מועמד לפרס בפסטיבל סאנדנס בקטגוריית סרט דוקומנטרי בינלאומי.

## פרסים והוקרה
*ב-2007 זכה בפרס מיוחד מטעם חבר השופטים בפסטיבל סאנדנס, עבור סרטו "הביטחוניים".
*ב-2012 זכה בפרס גוגנהיים.

## לקריאה נוספת
* נורית גרץ, **סיפור מהסרטים - סיפורת ישראלית ועיבודיה לקולנוע**, האוניברסיטה הפתוחה, 1993, פרק 7 - "בשטח ההפקר: חיוך הגדי", עמ' 321–364

## קישורים חיצוניים

* 
* 
*  

## הערות שוליים

קטגוריה:במאי קולנוע ישראלים
קטגוריה:ישראלים ילידי רומניה
קטגוריה:ערוגות (מושב): אישים
קטגוריה:לוחמי שייטת 13
קטגוריה:עולים בשנות ה-1950
קטגוריה:מהגרים מישראל לארצות הברית
קטגוריה:סגל אוניברסיטת ניו יורק
קטגוריה:בוגרי אוניברסיטת תל אביב: קולנוע וטלוויזיה
קטגוריה:ישראלים שנולדו ב-1949
אירינה דוידובה

**אירינה אנדרייבנה דוידובה** (ברוסית: **Ирина Андреевна Давыдова**; נולדה ב-27 במאי 1988) היא אתלטית רוסייה. זכתה באליפות אירופה באתלטיקה 2012 שנערכה בהלסינקי בריצת 400 מטר משוכות. תוצאה זו נפסלה בשנת 2022 על ידי היחידה להגינות באתלטיקה שבהתאחדות האתלטיקה הבין-לאומית.

## ביוגרפיה
דוידובה נולדה במוסקבה. היא מתאמנת בהדרכתם של צ'ימריסוב וסיצ'ב.

באוניברסיאדה שנערכה בשנג'ן, סין בשנת 2011 זכתה דוידובה במדליית כסף בריצת 400 מטר משוכות בתוצאה של 55.50 שניות, אחרי אנה ירושצ'וק מאוקראינה (55.15 שניות).

### אלופת אירופה
באליפות אירופה באתלטיקה שנערכה בהלסינקי, פינלנד ביוני 2012 זכתה דוידובה במדליית זהב בריצת 400 מטר משוכות בשיא אישי ותוצאת השנה בעולם של 53.77 שניות, לפני דניסה רוסולובה מצ'כיה שקבעה שיא אישי חדש של 54.24 שניות ואנה ירושצ'וק שקבעה אף היא שיא אישי חדש של 54.35 שניות.

## שיאים אישיים
* ריצת 400 מטר: 51.94 שניות
* ריצת 400 מטר משוכות: 53.77 שניות

## קישורים חיצוניים

## הערות שוליים

קטגוריה:אתלטיות רוסיות
קטגוריה:רצות משוכות
קטגוריה:רוסיות שנולדו ב-1988
קטגוריה:רוסים שנולדו ב-1988
Liverpool Sound Collage

**Liverpool Sound Collage** הוא אלבום אמביינט מאת פול מקרטני, אשר יצא לאור בשנת 2000. הקרדיט ניתן גם לביטלס, Super Furry Animals ומרטין גלובר. מקרטני בעבר הוציא לאור שני פרויקטים עם גלובר תחת השם, The Firemen. מקרטני היה מעורב במידה רבה ביצירת האלבום והפקתו, ועל כן נחשב האלבום כחלק מהדיסקוגרפיה שלו.

מקרטני התבקש על ידי האמן פטר בלייק ליצור משהו מוזיקלי ברוח העיר ליברפול, על מנת להשלים את תערוכת האמנות שלו. מקרטני שילב באלבום קטעים של הביטלס (מכאן ה"מעורבותם" באלבום), וכן קטעים מאלבומו Paul McCartney Liverpool's Otario מ-1991.

האלבום היה מועמד לפרס גראמי לאלבום המוזיקה האלטרנטיבית הטוב ביותר בשנת 2001.

## רשימת השירים
# 
#* פול מקרטני, הביטלס
# 
#* Super Furry Animals, הביטלס
# 
#* מרטין גלובר
# 
#* פול מקרטני והביטלס
# 
#* פול מקרטני, הביטלס, Super Furry Animals

## קישורים חיצוניים

קטגוריה:אלבומי פול מקרטני
קטגוריה:אלבומים באנגלית
קטגוריה:אלבומים שהופקו על ידי פול מקרטני
קטגוריה:אלבומים שהוקלטו באולפני אבי רוד
קטגוריה:אלבומי חברת EMI רקורדס
רקסהאם (מחוז)

**המחוז העירוני רקסהאם** (באנגלית: **Wrexham County Borough**, בוולשית: **Bwrdeisdref Sirol Wrecsam**) הוא מחוז ממחוזות ויילס, בצפון-מזרח ויילס, הממלכה המאוחדת. המחוז נוצר בשנת 1996 בעיקר על בסיס נפת רקסהאם מיילור (Wrexham Mealor) ונפת גלינדור (Glyndŵr) של מחוז קלוויד (Clwyd) ההיסטורי.

מחוז רקסהאם הוא המחוז העירוני של העיר רקסהאם שהיא גם עיר הבירה והמרכז האדמיניסטרטיבי של המחוז.

## גאוגרפיה
מחוז רקסהאם גובל בכל צידו המזרחי עם אנגליה (מחוז שרופשייר וצ'שייר). מכיוון מערב המחוז גובל עם מחוז פלינטשייר בצפון, דנבישייר מצפון-מערב ומחוז פוויס מדרום.

אוכלוסיית המחוז כולה מונה 134,800, כאשר כמחצית ממנה מתגוררת בעיר רקסהאם והעיירות הצמודות לה, שאר אוכלוסיית המחוז מרוכזת בעיקר בדרום המחוז. מלבד העיר רקסהאם עצמה, במחוז נמצאות מספר עיירות קטנות בהם רוסלנרחריגוג (Rhosllannerchrugog) עם 9,439 תושבים, ל'אי (Llay) עם 4,905 תושבים, צ'ירק (Chirk) עם 4,468 תושבים, רוזט (Rossett) עם 3,336 תושבים ורואבון (Ruabon) עם 2,400 תושבים. כמו כן, ישנם כפרים רבים במחוז, כדוגמת בטיספילד.

## קישורים חיצוניים

* 
* 

## הערות שוליים

קטגוריה:ויילס: מחוזות
*
קטגוריה:קלוויד
הלל נח מגיד שטיינשניידר

**הלל נח מגיד שטיינשניידר** (בכתיב היידי, שנהג בזמנו: **שטיינשניידער**; ברוסית: **Маггид (Штейншнейдер)**; ז' באלול תקפ"ט, 5 בספטמבר 1829, שניפישוק – ח' בחשוון תרס"ד, 29 באוקטובר 1903, וילנה) היה חוקר תולדות יהודי וילנה.

## תולדות חייו
הלל נח מגיד בן שלום ישראל נולד בקיץ 1829 בשְׁנִיפִּישׁוֹק, פרוור של העיר וילנה, מצאצאי שאול וואהל, ונכדו של תלמיד הגר"א ר' פנחס ב"ר יהודה, מגיד מישרים בפולוצק (ומכאן שם משפחתו "מגיד"), בעל הפירוש על הסידור "שער הרחמים" (או "מגיד צדק"). הלל נח היה תלמידו של ר' אליעזר פייוִויש. בגיל 18 התייתם מאביו.

למד את מלאכת הגילוף באבן (גְליפְּטיקה), ובמקצועו היה חורט מצבות (ביידיש: שטֶיינשנַיידר, ומכאן החלק השני של שם משפחתו). במסגרת תפקיד זה חיבר לרוב גם את האפיטף (הכיתוב שעל גבי המצבה). עבודתו הקנתה לו ידע בתולדות חייהם של יהודי וילנה, בנוסף לעבודתו השוטפת חקר ותיעד כיתובי מצבות מדורות קודמים, אסף כתבי יד וחיבורים שונים וחקר את פנקסי הקהל במטרה להפיק מחקר כולל על בני העיר. "ותהי איפה מלאכתו מתאמתת לידיעותיו האמתיות, בתור חוקר הסתריות וביבליוגרף מצוין מיוחד במינו ומעורב בין חכמי הדור שהתוודע אליהם על ידי הקינות והמליצות שכתבו אז לזיכרון לפתח על האבנים".

בשנת 1860 הוציא יחד עם שמואל יוסף פין את הספר "קריה נאמנה", שכלל ביוגרפיות של חכמי וילנה ומשכיליה. ב-1900 הוציא את החלק הראשון של חיבורו "עיר וילנא", בו קיבץ את תולדות חכמיה של וילנה, משכיליה, סוחריה וראשי הקהילה בצירוף הכיתוב על מצבותיהם, שושלות יוחסין והערות גאוגרפיות בקשר למקומות מוצאם. הוא לא הספיק להוציא בימי חייו את החלק השני של החיבור שראה אור רק ב-2002 בעריכת מרדכי זלקין.

מגיד היה חבר בקבוצת משכילי וילנה וכתב בביטאוניה "הכרמל", "המליץ", "הצפירה", "המגיד", "השחר" ו"גן פרחים". מאמריו עסקו בעיקר במחקר גנאלוגי, בביוגרפיות של אנשי שם ובביקורת ספרים בנושאים קרובים. חלק ניכר ממאמריו נדפסו תחת שמות עט שונים.

בשנת 1892 פתח את ספריית שטראשון מעזבונות ספריהם של מתתיהו שטראשון ושמואל יוסף פין.

## מספריו
* ** עיר ווילנא: זכרונות עדת ישראל ותולדות חיי גדוליה חלק א**', וילנה: דפוס האלמנה והאחים ראם, תר"ס.
** **ספר עיר ווילנא: יכלכל בתוכו זכרונות עדת ישראל ותולדות חיי גדוליה**, נאספו ונכתבו על ידי הלל נח מגיד המכונה שטיינשניידער; עורך ומהדיר מרדכי זלקין, ירושלים: מאגנס, 2002.
* **קריה נאמנה: קורות עדת ישראל בעיר ווילנא וציונים לנפשות גאוניה, חכמיה, סופריה ונדיביה**, יחד עם שמואל יוסף פין מהדורה ראשונה תר"ך, מהדורה שנייה ומורחבת, תרע"ה בדפוס של י' נאטעס וא' שוויליך (עם מתתיהו שטראשון) (הספר לצפייה ולהורדה בארכיון האינטרנט)
* **תולדות משפחות גינצבורג: דברי הימים לכל בני גינצבורג המצוינים עד ימי הדור האחרון**, סנקט פטרבורג, דפוס ל' רבינוביץ וש' סוקולובסקי, תרנ"ט (יצא לאור על ידי בנו, דוד מגיד, המכונה "צפוני-מערבי")
* **לוח לאלף שנה**, וילנה תרי"ד (עם חותנו יעקב גורדון)

## לקריאה נוספת
* גצל קרסל, **לקסיקון הספרות העברית בדורות האחרונים ב**', ספרית פועלים, 1967, עמ' 315.

## קישורים חיצוניים
* 
* הלל נח מגיד שטיינשניידר באתר WorldCat Identieis
* הלל נח מגיד, ייברסקיה אנציקלופדיה, בוויקיטקסט 
*  (ידיעה על מותו)
*  (נקרולוג, עם קבורתו)
*  (נקרולוג)
* 
* 

מפרי עטו:
* 
* , 
* 

## הערות שוליים

קטגוריה:יהודים ליטאים
קטגוריה:ביוגרפים
קטגוריה:סופרים כותבי עברית
קטגוריה:אספני ספרים
קטגוריה:ביבליוגרפים יהודים
קטגוריה:משכילי וילנה
קטגוריה:ילידי 1829
קטגוריה:ליטאים שנפטרו ב-1903
רכב הנחיתה הירחי

**רכב הנחיתה הירחי** (**Lunar Module** - **LM**) היה רכב חלל שנבנה במסגרת תוכנית אפולו לשם הנחתת אסטרונאוטים על פני הירח והחזרתם משם.

הרכב נבנה באופן שישוגר מפני כדור הארץ מקופל בתוך אחד ממכלולי הטיל סטורן 5, ויישלף ממנו על ידי ה-CSM לאחר שיגיע למסלול TLI. ה-LM היה למעשה החללית הראשונה שתוכננה לטוס אך ורק בתנאי ריק - בשל כך לא היה בו צורך למבנה אווירודינמי והוא לא צויד במגיני חום.

הרכב תוכנן כך שישא שני אסטרונאוטים ממסלול סביב הירח אל פני הירח וחזרה למסלול סביבו. הוא הורכב משני שלבים - שלב נחיתה ושלב המראה. שלב הנחיתה כלל את מנוע הנחיתה ואת מערכות קיום החיים שנדרשו במשך השהייה על הירח. כמו כן הכיל תאי אחסון בהם אוחסנו כלי עבודה, מערכות מדעיות שהוצבו על הירח וכן את רכב הנדידה הירחי בשלוש משימות הירח האחרונות. שלב ההמראה היה בעצם תא הצוות של רכב הנחיתה והכיל את כל מערכות הבקרה והשליטה, מנוע ראשי להמראה, מנועים קטנים לתמרון ומערכות קיום חיים ששימשו רק בעת ההמראה מהירח אל חללית האם (תא הפיקוד/שירות). לאחר ההמראה מן הירח וההתחברות אל תא הפיקוד היה רכב הנחיתה "מושלך" ומתרסק על הירח.

בחוזה לבניית רכב הנחיתה זכתה חברת גראמן. עיכובים בתוכנית הניסוי של רכב הנחיתה הובילו לכך שהוא הפך לגורם שעלול היה לעכב את תוכנית אפולו כולה. רכב הנחיתה המאויש הראשון לא היה מוכן למשימת הניסוי סביב כדור הארץ שתוכננה לדצמבר 1968, אך התוכנית נמשכה כמתוכנן על ידי ביטול טיסת המבחן המאוישת השנייה של רכב הנחיתה.

במהלך משימת אפולו 13 שימש רכב הנחיתה כ"סירת הצלה" לאחר שהתפוצצות ארעה בתא השירות והוציאה את רובו מכלל שימוש. הצוות, שעבר אל רכב הנחיתה, השתמש במערכות קיום החיים שלו כדי לשרוד, ובמנוע שלו כדי להשיב את החללית למסלול מהיר אל כדור הארץ. במשימה זו הושלך תא השירות לפני שהושלך רכב הנחיתה.

רכב הנחיתה במשימת אפולו 11 כונה בקשר "עיט" על שם הציפור עיטם לבן-ראש 
. שם זה הפך להיות מזוהה בציבור הרחב עם רכבי הנחיתה, למרות שלכל רכב נחיתה ניתן שם שונה.

## ראו גם
*תוכנית אפולו
*אפולו (חללית)
*סטורן 5
*LK (חללית)

## קישורים חיצוניים

* סרטון אנימציה בתלת-ממד הממחיש את מבנה רכב הנחיתה הירחי, ביוטיוב 
* הוראות ההפעלה של רכב הנחיתה הירחי 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:חלליות מאוישות
קטגוריה:חלליות אמריקאיות
קטגוריה:תוכנית אפולו
קטגוריה:גראמן
ספינת רקטות

שמאל|ממוזער|250px|ירי רקטות קונגריב
**ספינת רקטות** (באנגלית: **rocket vessel**) הייתה אוניית מפרשים מלחמתית מן המאה ה-19, חמושה ברקטות. האונייה המפורסמת ביותר מסוג זה הייתה אה"מ "אֶרֶבּוּס", אשר בקרב בולטימור ב-1814 ירתה את הרקטות על מבצר פורט מקהנרי. מראה מעופן באוויר הונצח בהמנון האמריקאי, "הדגל זרוע הכוכבים", שכתב המשורר פרנסיס סקוט קי.

הצי המלכותי הבריטי השתמש בספינות רקטות גם בהתקפה על אוניות הצי הצרפתי בבולון-סור-מר ב-1806 ובקרב קופנהגן השני ב-1807. בקרב איל ד'אקס (Île-d'Aix) ב-1809 נטלו חלק לא פחות משלוש אוניות, שהותקנו במיוחד לירי רקטות: שני הקאטרים החמושים השכורים "קינג ג'ורג'" ו"נימרוד" והסקונר אה"מ "וויטינג" (*Whiting*).

רקטות קונגריב (Congreve rocket) של אותה תקופה היו בלתי אמינות ומאוד לא מדויקות, ושימשו בעיקר כדי לזרוע פחד ובהלה לצד כלי הנשק היעילים מהם, כמו פגזי מרגמות שנורו מספינות הרעשה.

אה"מ "ארבוס" חומשה בסוללת רקטות של 32 ליטראות שהותקנה מתחת לסיפון הראשי. הרקטות נורו דרך אשנבים בדפנות. אחדות מספינות הרקטות של הצי המלכותי היו ספינות קטנות ולא אוניות. הן נשאו משגר רקטות הנתמך על ידי תורן, שהוגבה והונמך באמצעות מעלנים (חבלים).

## קישורים חיצוניים
* התקפת ספינות הרקטות הבריטיות על פורט מקהנרי ב-1814, בתוך אתר: National Park Service של ארצות הברית.



רקטות
משחקי 26

**משחקי 26** הוא האלבום השביעי של הזמר היוצר, המלחין והמוזיקאי שלמה ארצי, שיצא בנובמבר 1975.

## ההפקה והכישלון המסחרי
האלבום יצא בעקבות מופע שהעלה ארצי באותה העת שנשא את אותו השם והוקלט בשיתוף להקת "גברת תפוח" ואלדד שרים. שירי המופע והאלבום תיארו את חייו של ארצי, כוכב הפופ בן ה-26, וכללו שירי געגוע לילדות כ"שיר התנועה" ו"החברים הישנים", לצד שירים הומוריסטיים כ"המציל", "הבלדה על אפרים" ו"יוסי בן 26", שנכתב כשיר המשך לשירו של ע. הלל "יוסי, ילד שלי מוצלח". את המופע הפיק מוזיקלית אלדד שרים, שגם הלחין עבורו את השירים "בואו ונשחק משחק", "המזדנבות" (הנקרא בשם נרדף "המעריצות") ו"משחקי 26", שכתב ארצי, ואת "שיר אהבה" ("כשלא היה לך בית...") שכתב יהונתן גפן.

אלבום זה יצא בתקופת שפל בקריירה של ארצי. המופע ירד מהבמות אחרי שלוש הופעות, וארצי סיפר שביקש להפסיק אחרי שבהופעה השנייה עזב חצי מהקהל. האלבום נשכח עם השנים, עד להוצאת המארז המיוחד שכלל את אלבומיו הראשונים של ארצי בשנות ה-70.

## רשימת רצועות

## משתתפים באלבום
עיבודים, הפקה מוזיקלית, פסנתר, סינטיסייזר, אורגן, קלרינט, קולות: אלדד שרים

שירה: שלמה ארצי

תופים, כלי הקשה, קולות: שלמה חממי

גיטרה בס, קולות: הרצל "ציקי" בן-דרור

גיטרה סולו, קולות: בני וילנר

גיטרה מובילה, קולות: שוני בר-אילן

קולות: זזי שביט, רחל אביב, אורלי גופר

הוקלט באולפני "קולינור" ספטמבר-אוקטובר 1975

טכנאי הקלטה: יעקב מורנו, דודי רוזנטל, דני ווב

## קישורים חיצוניים

* שירי האלבום באתר YouTube
* אקורדים לשירי האלבום באתר tab4u
* מילים ואקורדים לשירי האלבום באתר shironet

## הערות שוליים

קטגוריה:אלבומי שלמה ארצי
קטגוריה:אלבומים בעברית
קטגוריה:אלבומי חברת הד ארצי
2012 ברוסיה

**[[2012]] ב[[רוסיה]]** הייתה השנה ה-21 להקמת המדינה לאחר פירוק ברית המועצות.

## הנהגה
* נשיא רוסיה - דמיטרי מדבדב עד 7 במאי, ולדימיר פוטין
* ראש הממשלה - ולדימיר פוטין עד 7 במאי, דמיטרי מדבדב

## אירועים בולטים

[שמאל|ממוזער|250px|[ולדימיר פוטין ורעייתו מצביעים בבחירות לנשיאות הפדרציה הרוסית]] 
* 15 בינואר - החללית הרוסית הלא מאוישת גראנט-פובוס מתפרקת מעל האוקיינוס השקט.
* 4 בפברואר - המחאות ברוסיה בעקבות הבחירות לפרלמנט הרוסי (2011): למרות הקור העז שהיה, ברחבי רוסיה התקיימו הפגנות המוניות. במוסקבה השתתפו מעל 100 אלף מפגינים. במקביל, הממשל ארגן הפגנות תמיכה שהתקיימו באותו יום. לפי העדויות, משתתפי ההפגנות שאורגנו על ידי הממשל קיבלו תמורה כספית. 
* 27 בפברואר - ניסיון התנקשות בחייו של ראש ממשלת רוסיה ולדימיר פוטין סוכל על ידי שירותי המודיעין האוקראינים והרוסים.
* 4 במרץ - הבחירות לנשיאות רוסיה 2012: ולדימיר פוטין מנצח בבחירות ונבחר לתקופת כהונה בת 6 שנים. 
* 16 באפריל - בית הדין האירופי לזכויות אדם קובע כי רוסיה הפרה את זכויותיהם של עשרת קרובי המשפחה של קורבנות הטבח יער קאטין בשנת 1940 ומתאר את הטבח כפשע מלחמה.
*6 במאי - הפגנות המוניות ברחבי רוסיה נגד ולדימיר פוטין. במהלך ההפגנות נעצרו מאות אנשים וביניהם מנהיגי האופוזיציה אלכסיי נבלני ובוריס נמצוב. המשטרה וכוחות הביטחון הצליחו לדכא את ההפגנות.
* 7 במאי - ולדימיר פוטין הושבע לכהונה של שש שנים כנשיא רוסיה.
* 8 במאי - דמיטרי מדבדב מונה לראש ממשלת רוסיה.
* 9 במאי - בעת ביצוע טיסת הדגמה באינדונזיה, התרסק מטוס נוסעים מדגם סוחוי סופרג'ט 100 על צלע הר, כשעליו 45 נוסעים ואנשי צוות, רבים מהם נציגי חברות תעופה ועיתונאים. כל הנוסעים ואנשי הצוות נספו בהתרסקות.
* 1 ביולי - חללית סויוז ובה אולג קונוננקו (רוסיה), אנדרה קויפרס (הולנד) ודון פטיט (ארצות הברית) נוחתת בשלום בקזחסטן.
* 7 ביולי - מעל ל-140 בני אדם נהרגו לאחר שגשם זלעפות הוביל לשיטפונות כבדים באזור מחוז קרסנודאר שבדרום רוסיה.
* 10 ביולי - ויקיפדיה הרוסית מוחשכת למשך 24 שעות במחאה על "חוק המידע" המוצע של הפרלמנט הרוסי לחסימת גישה של כלל המשתמשים ברוסיה לאתרים הנכללים ברשימות שחורות של הממשל הרוסי.
*15 בדצמבר - תהלוכות המוניות במוסקבה וסנקט פטרבורג נגד הממשלה. במהלך התהלוכות נעצרו עשרות אנשים.

## נפטרו
**([[:קטגוריה:רוסים שנפטרו ב-2012]])**
[שמאל|ממוזער|150px|[אדוארד חיל]]
* 2 בינואר - אנטולי קולסוב, מתאבק רוסי (נולד ב-1938) 
* 5 ינואר - אלכסנדר סיזוננקו, שחקן כדורסל רוסי אשר הוכתר על ידי ספר השיאים של גינס בשנת 1991 בתור האדם הגבוה ביותר בעולם (נולד ב-1959) 
* 20 בפברואר - ויטלי וורוטניקוב, פוליטיקאי סובייטי (נולד ב-1926)
* 22 בפברואר - ליודמילה קסטקינה, שחקנית רוסיה (נולדה ב-1925)
* 28 במרץ - אדוארד שטיינברג, צייר רוסי (נולד ב-1937)
* 20 באפריל - ולרי וסילייב, שחקן הוקי קרח רוסי (נולד ב-1949)
* 4 ביוני - אדוארד חיל, זמר רוסי (נולד ב-1934)
* 19 בנובמבר - בוריס סטרוגצקי, סופר סובייטי (נולד ב-1933)

## קישורים חיצוניים

## הערות שוליים

*
שאלת רב (תוכנית טלוויזיה)

**שאלת רב** היא תוכנית טלוויזיה שבועית עם רב שעוסקת בענייני הלכה ויהדות, התוכנית שודרה בערוץ הראשון. עליית התוכנית החלה בימי מלחמת לבנון השנייה על מנת לפתור בעיות הלכתיות שנוצרו עקב שגרת החירום בעזרתו של הרב דוד לאו.
את התוכנית הגה, ערך והגיש מגיש הטלוויזיה שלומי גולדברג. שם התוכנית נגזר מהמושג **שאלת רב** הנערכת מול הרב באופן ויזואלי.

עקב המענה שסיפקה לקהל, צברה התוכנית קהל קבוע שהמשיך לשאול שאלות לגבי ההלכה ומסורת גם לאחר המלחמה. בכל תוכנית עולות שאלות של צופים באמצעות הטלפון, הדואר האלקטרוני או הפקס ונענות על ידי הרב דוד לאו. לאור בחירת הרב דוד לאו לרב הראשי לישראל, החל משנת 2013 התארחו בתוכנית רבנים נוספים וביניהם הרבנים יצחק בצרי, חגי לונדין ויעקב צ'יקוטאי.

התוכנית שודרה בימי שישי בשעה 15:00 בערוץ הראשון. הרכבה הוא כזה:
בפתיחת התוכנית מוצג הרב האורח, עיסוקו או תפקידו, ומייד לאחר מכן כמה מילים מפיו על פרשת השבוע וענייני דיומא, ולאחר מכן הרב עונה לשאולות הצופים מהבית.
## הערות שוליים

קטגוריה:תוכניות טלוויזיה ישראליות
קטגוריה:תוכניות טלוויזיה ישראליות שעלו לשידור בשנת 2006
קטגוריה:הערוץ הראשון: תוכניות וסדרות
ניק קיינר-מדלי

**ניק קיינר מדלי** (באנגלית: **Nik Caner-Medley**; נולד ב-20 באוקטובר 1983, בבוורלי, מסצ'וסטס) הוא כדורסלן אמריקאי-אזרי המשחק בקבוצת פוס פרובנס באסקט. גובהו 2.03 מטר והוא משחק בעמדת הפאוור פורוורד.

## קריירת תיכונים ומקצועית
ניק סיים תיכון פורטלנד, שבמיין בשנת 2002. בין הישגיו היו מר כדורסל של מדינת מיין ושחקן השנה של מיין. השיא שלו היה כאשר קלע 51 נקודות נגד דרום פורטלנד, קלע 47 נקודות בכמה משחקים רצופים, היה משחק אחד עם 46, ועוד משחק עם 44 במהלך השנה האחרונה שלו בתיכון.
ניק קלע בממוצע 36.5 נקודות בשנת 2002 ו-26.8 נקודות בשנת 2001. הוא עדיין מחזיק בתואר של אלוף הנקודות של דירינג עם 1,641 נקודות והוא גם הוביל את אגודת דרום מערב מיין (SMAA) עם 15.7 ריבאונדים, יחד עם 4.2 חטיפות למשחק ו-4.6 אסיסטים.

בקיץ 2012 חתם קיינר מדלי לשתי עונות בקבוצת מכבי תל אביב, אך שוחרר לאחר עונה אחת.

בקיץ 2013 שיחק קיינר מדלי עונה אחת באוניקאחה מאלגה.

ביוני 2014 חתם בקבוצת אסטנה הקזחית, ב-2016 שיחק במשך עונה אחת במונקו מהליגה הצרפתית וביוני 2017 חתם על חוזה לשתי עונות באסטודיאנטס מדריד מליגת העל הספרדית.

2020 מכבי תל אביב החתימה לשתי עונות את ניק קיינר-מדלי. הפורוורד בן ה-29 הגיע בעונה שעברה עם ולנסיה לגמר היורוקאפ לאחר שקלע 13.5 נק', לקח 6.4 ריב' ומסר 1.4 אס' בממוצע במפעל. במשחק הגמר מול ריטאס וילנה קלע 23 נק' ולקח 11 ריב'.

## קישורים חיצוניים

* 

קטגוריה:אמריקאים ילידי מסצ'וסטס
קטגוריה:כדורסלנים אמריקאים
קטגוריה:כדורסלני אוניברסיטת מרילנד
קטגוריה:כדורסלני ארטלנד דראגונס
קטגוריה:כדורסלני גראן קנריה
קטגוריה:כדורסלני ולנסיה
קטגוריה:כדורסלני אסטודיאנטס מדריד
קטגוריה:כדורסלני מכבי תל אביב
קטגוריה:כדורסלני מונקו
קטגוריה:כדורסלני פוס פרובנס באסקט
קטגוריה:כדורסלני אוניקאחה מאלגה
קטגוריה:כדורסלני קחאסול סביליה
קטגוריה:כדורסלנים אזרים
קטגוריה:כדורסלני סו פולס סקייפורס (ליגת הפיתוח של ה-NBA)
קטגוריה:מסצ'וסטס: כדורסלנים
קטגוריה:אמריקאים שנולדו ב-1983
סתאאאם!

**סתאאאם!** הייתה תוכנית מתיחות ישראלית ששודרה בערוץ הילדים, נוצרה ובוימה על ידי יגאל שילון. את התוכנית הנחה עודד פז והשתתפו בה טל מוסרי, יגאל שילון ודנה פרידר. התוכנית מהווה ספין אוף לתוכנית "פספוסים" שגם אותה יצר יגאל שילון.

## מבנה התוכנית
התוכנית עוסקת במתיחות, בה ידוענים מוזמנים לערוץ באמתלת שווא ומשמשים מטרה למתיחה (נמתח). ישנם שלושה חלקים בכל פרק.
* **מתיחה טלפוניות**- המנחה עודד פז מתחרה נגד טל מוסרי. בכל פרק, המותח (טל או עודד, מלבד הפרק האחרון, בו הילדים הם המותחים) רושם את הבסיס הרעיוני של המתיחה על לוח. הילד שמצליח לשוחח עם הנמתח במשך פרק הזמן הארוך ביותר, מנצח. בעונה השנייה נשמרה התחרות בין טל מוסרי לעודד פז שהפסיד בעונה הראשונה וקיבל את דנה פרידר כעזרה. בעונה השנייה ניצחו עודד פז ודנה פרידר.
* **המתיחה** - הנמתח מגיע לערוץ, לרוב לתוכנית המזויפת: "הכוכבים של דנה", בהגשתה של דנה פרידר. בעונה השנייה שונתה התוכנית והנמתח אינו יודע שמצלמים אותו מהרגע שהוא מגיע, עד הרגע שהוא מבין שהוא נמתח. בין הנמתחים במהלך העונה הראשונה נמצאים תובל שפיר, אנה ארונוב, אילנית לוי, מירב פלדמן, ימית סול, ליאור כהן, עידן יניב ועמית פרקש. בעונה השנייה נמתחו בין היתר משה דץ, אליאנה תדהר, אסף אשתר, מיקי מוכתר, יניב פולישוק, גיא סלניק, חיים אוסדון, ירדן הראל ויוליה פלוטקין. בעונה זו ילדים מבצעים את המתיחות ומותחים מפורסמים בעזרת חברו המפורסם של הנמתח המסייע במתיחה. בעונה השלישית נמתחו בין היתר אילן רוזנפלד, יהודה לוי, קובי פרג', עדי הימלבלוי, דון לני גבאי, שיר מורנו, לי בירן, רן דנקר, ג'יימס מאסלו ונינט טייב.
* **הסרטון המצחיק ביותר** (עונה ראשונה) - שני מוזמנים משכבת גיל שונה, אחד בן 16 - 22, והשני בן 9 - 14, מציגים סרטון "פספוס". הקהל בבית מצביע באתר האינטרנט של ערוץ הילדים, וקובע מהו הסרטון המצחיק יותר.

## משתתפים
* יגאל שילון - אחראי ויצר מתיחות.
* עודד פז - מנחה, עזר ליגאל שילון במתיחות.
* דנה פרידר - בעונה הראשונה מתחה בעזרת תוכנית פיקטיבית בשם "הכוכבים של דנה" בעונה השנייה מתחה בטלפון.
* טל מוסרי - מתח בטלפון.
* הילדים: להב גולן, מאי סספורטס, אנדי פטשקה, אורי בן ברוך, אנאל פרץ, שחר טבוך, רוני ברקן, מאיה שבירנסקי, מאיה בן ארוש וימית קורפק והתאומות נוי והדר קרקו ומאיה רונן.

## ראו גם
*פספוסים
*אמבוש (תוכנית טלוויזיה)

## קישורים חיצוניים
* 

קטגוריה:תוכניות טלוויזיה ישראליות
קטגוריה:תוכניות מתיחות ישראליות
קטגוריה:תוכניות טלוויזיה ישראליות שעלו לשידור בשנת 2012
קטגוריה:ערוץ הילדים: תוכניות וסדרות
קטגוריה:זוכי טקס נבחרי הילדים: תוכניות וסדרות
קטגוריה:BIGI: תוכניות וסדרות
עת שערי רצון להפתח (אלבום)

**עת שערי רצון להפתח** הוא אלבום שיצא ב-1975. האלבום כולל 14 פיוטים לימים הנוראים. עם האמנים המבצעים באלבום נמנים שלמה ארצי, לוליק וגדעון גרייף. שם האלבום לקוח מהפיוט "עת שערי רצון להפתח" הנכלל בסליחות.

## רשימת רצועות
רוב הפיוטים נכתבו על ידי מחברים לא ידועים והם מהמקורות למעט מה שמצוין. הלחן בכל הפיוטים הוא לחן עממי.

## קישורים חיצוניים

* עת שערי רצון להיפתח (1975), באתר סטריאו ומונו

קטגוריה:אלבומי שלמה ארצי
קטגוריה:אלבומי פיוטים
קטגוריה:אלבומים בעברית
קטגוריה:אלבומי חברת הד ארצי
לשינדה דמוס

**לשינדה מוניק דמוס** (באנגלית: **Lashinda Monique Demus**; נולדה ב-10 במרץ 1983) היא אתלטית אמריקאית. היא אלופת עולם (טגו 2011) וסגנית אלופה אולימפית (לונדון 2012) בריצת 400 מטר משוכות.

## ביוגרפיה
דמוס נולדה באינגלווד, קליפורניה.

באליפות העולם באתלטיקה לנוער שנערכה בקינגסטון, ג'מייקה בשנת 2002 זכתה דמוס במדליית זהב בריצת 400 מטר משוכות בתוצאה של 54.70 שניות.

באולימפיאדת אתונה (2004) סיימה דמוס במקום תשיעי בריצת 400 מטר משוכות בתוצאה של 54.32 שניות.

באליפות העולם באתלטיקה שנערכה בהלסינקי, פינלנד בשנת 2005 זכתה דמוס במדליית כסף בריצת 400 מטר משוכות בשיא אישי חדש של 53.27 שניות, אחרי יוליה פצ'ונקינה מרוסיה (52.90 שניות) ולפני בת ארצה סנדרה גלובר שאף היא קבעה שיא אישי חדש של 53.32 שניות.

באליפות העולם באתלטיקה שנערכה בברלין, גרמניה בשנת 2009 זכתה דמוס בשתי מדליות, זהב וכסף. מדליית זהב בריצת שליחות 4x400 מטר ביחד עם דבי דאן, אליסון פליקס וסניה ריצ'רדס בתוצאה של 3:17.83 דקות, לפני ג'מייקה (3:21.15 דקות) ורוסיה (3:21.64 דקות) ומדליית כסף בריצת 400 מטר משוכות בתוצאה של 52.96 שניות, אחרי מליין ווקר מג'מייקה שקבעה את התוצאה השנייה בטיבה בכל הזמנים (52.42 שניות) ולפני ג'וזאן לוקאס מטרינידד וטובגו (53.20 שניות).

### אלופת עולם
באליפות העולם באתלטיקה שנערכה בטגו, קוריאה הדרומית בשנת 2011 זכתה דמוס במדליית זהב בריצת 400 מטר משוכות בשיא אישי חדש ובתוצאה השלישית בטיבה בכל הזמנים, 52.47 שניות, לפני מליין ווקר (52.73 שניות) ונטליה אנטיוך מרוסיה (53.85 שניות).

### סגנית אלופה אולימפית
באולימפיאדת לונדון (2012) זכתה דמוס במדליית כסף בריצת 400 מטר משוכות בתוצאה של 52.77 שניות, אחרי נטליה אנטיוך (52.70 שניות) ולפני זוזאנה היינובה מצ'כיה (53.38 שניות).

## שיאים אישיים
* ריצת 200 מטר: 23.35 שניות (2008) 
* ריצת 400 מטר: 51.09 שניות (2010)
* ריצת 800 מטר: 2:09.16 דקות (2004)
* ריצת 100 מטר משוכות: 12.96 שניות (2011)
* ריצת 400 מטר משוכות: 52.47 שניות (2011)

## קישורים חיצוניים

קטגוריה:אמריקאים ילידי קליפורניה
קטגוריה:אלופות עולם באתלטיקה
קטגוריה:רצות משוכות אמריקאיות
קטגוריה:אתלטיות באולימפיאדת אתונה (2004)
קטגוריה:אתלטיות אולימפיות אמריקאיות
קטגוריה:זוכות מדליית כסף אולימפית אמריקאיות: אתלטיקה
קטגוריה:אתלטיות אמריקאיות באולימפיאדת לונדון (2012)
קטגוריה:קליפורניה: אתלטים
קטגוריה:אמריקאיות שנולדו ב-1983
קטגוריה:אמריקאים שנולדו ב-1983
המצור על ארפלר

**המצור על ארפלר** התרחש בין התאריכים 18 באוגוסט – 22 בספטמבר 1415 והסתיים בנפילת ארפלור (הנמצאת בנורמנדי) לידי האנגלים.

## רקע היסטורי

הנרי החמישי פלש לצרפת בעקבות כישלון המשא ומתן עם הצרפתים. הוא טען לכתר הצרפתי כירושה מאבי סבו אדוארד השלישי, למרות שבהתאם להסכם ברטיני, היו מוכנים המלכים האנגלים לוותר על הכתר, בתמורה להסכמת הצרפתים לשליטה אנגלית על מחוז אקיטן ושטחים אחרים. באביב 1414 הוא כינס את המועצה הגדולה באנגליה כדי לדון ביציאה למלחמה, אך הלורדים התעקשו שימשיך במשא ומתן וימתן את דרישותיו. בשיחות הנרי הסכים לוותר על טענתו לכתר הצרפתי, אם הצרפתים יסכימו לתשלום של 1.6 מיליון כתר ככופר עבור ז'אן השני (שנשבה בקרב פואטייה ב-1356), הסכמה לבעלות אנגלית על אדמות בנורמנדי, אנז'ו, טורן, בריטני ופלנדריה כמו גם אקיטן. הנרי ישא לנסיכה את קתרין, בתו הצעירה של שארל השישי ויקבל נדוניה של 2 מיליון כתרים. הצרפתים הסכימו אמנם לנישואין, אך לנדוניה קטנה יותר של 600,000 כתרים, וכן בעלות מצומצמת על שטחים – אקיטן מורחבת. עד 1415 המשא ומתן הופסק כליל, כשהאנגלים טוענים כי צרפת לעגה לדרישותיהם וביזתה את הנרי עצמו. בדצמבר 1414, הפרלמנט האנגלי הסכים להעניק להנרי "סבסוד כפול", מס בשיעור כפול מהרגיל, במקום הכספים שהיה אמור לקבל מהצרפתים. ב-19 באפריל 1415, הנרי כינס שוב את המועצה הגדולה, והפעם הם הסכימו ליציאה למלחמה עם צרפת.

## הפלישה וההכנה למצור
ביום שלישי 13 באוגוסט 1415, הנרי החמישי נחת בשפך נהר הסן. לאחר מכן תקף את ארפלור עם 2,000 חיילים ו-6,000 קשתים. חיל המצב הצרפתי שכלל 100 חיילים, תוגבר בשני אבירים מנוסים, האציל מאטוטויל (Sieur d'Estouteville) והאציל מגוקור (Sieur de Gaucourt), שהגיעו עם 300 חיילים נוספים ופיקדו על המערכה.

## המצור
ב-18 באוגוסט, תומאס מלנקסטר, דוכס קלרנס הוביל חלק מהצבא לחנות בצידה המזרחי, המרוחק יותר של העיירה. בכך כותר המקום ונתפסה שיירת אספקה צרפתית, שהובילה תותחים, אבק שרפה, חצים וקשתות. הפרטים המדויקים על המצור אינם ידועים, אך נראה כי תאם לדפוס המצור הסטנדרטי בימי הביניים. חומות העיר נפגעו קשות לאחר הרעשה של שנים עשר התותחים הגדולים וציוד ארטילריה אנגלי נוסף. הנרי תכנן התקפה כוללת שתבוא חודש לאחר תחילת המצור, אך מפקד העיר ביקש לדון בכניעה אם הצבא הצרפתי לא יגיע עד 23 לחודש. ארפלר נכנעה לפולשים ב-22 בספטמבר. האצילים שוחררו בתנאי שיאספו כופר, ותושבי העיר שנשבעו אמונים להנרי הורשו להישאר בעוד כל השאר גורשו.

## בעקבות הקרב
במהלך המצור ואף לאחר סיומו, הצבא האנגלי סבל קשות מדיזנטריה. הנרי השאיר חיל מצב קטן בעיירה, וביום שני, 8 באוקטובר, יצא עם רוב צבאו לקאלה. הוא חיפש גשר לא מאובטח, או המוגן בידי כח קטן, על נהר הסום, בתקווה לחמוק בעד הצבא הצרפתי, אך למרות שהצליח לחצות את הנהר, נאלץ לפגוש בצבא הצרפתי ולהילחם בו בקרב אז'נקור.

## לקריאה נוספת

* Juliet Barker (2005). Agincourt: The King, the Campaign, the Battle (U.S. Title: Agincourt : Henry V and the Battle That Made England.) London: Little, Brown. . 

## קישורים חיצוניים

מצור על ארפלד
הנרי טאוב

**הנרי טאוב** (20 בספטמבר 1927 – 31 במרץ 2011) היה איש עסקים ופילנתרופ יהודי אמריקאי.

## ביוגרפיה
טאוב למד בבית הספר הגבוה סן חסינטו של אוניברסיטת יוסטון ובאוניברסיטת ניו יורק. הוא סיים את לימודיו באוניברסיטת ניו יורק בשנת 1947 עם תואר בחשבונאות.
בשנת 1949 הוא ייסד את החברה בשם (Automatic Payrolls Inc. (API, בצפון ניו ג'רזי, שעסקה במתן שרותי חשבונאות. היום החברה נקראת (Automatic Data Processing, Inc. (ADP, החברה מובילה בתחום המחשוב האינטגרטיבי בארצות הברית. באמצע שנות ה-80 הוא עזב את החברה.

טאוב שימש כנשיא האגודה דורשי הטכניון בארצות הברית בשנים 1974–1976, ויו"ר הקורטוריון (חבר הנאמנים) הבינלאומי של הטכניון משנת 1990 עד 2003. בעת מותו ב-2011, הוא החזיק בתואר יו"ר כבוד של חבר הנאמנים הבינלאומי של הטכניון.

הוא ואשתו מרילין הובילו פרויקטים רבים בטכניון, בהם המרכז למדע והטכנולוגיה על שם הנרי ומרילין טאוב והמשפחה, פיתוח קמפוס של הטכניון, בניין הפקולטה של מדעי המחשב, הנחשבת לאחת הטובות בעולם; תוכנית גיוס מנהיגים במדע וטכנולוגיה, וכן קרן לעתיד על שם הנרי ומרילין טאוב.

על תרומתו הרבה הוענקו להנרי טאוב תואר דוקטור לשם כבוד, ביוני 1992, מהאוניברסיטה העברית בירושלים ותואר דוקטור לשם כבוד מהטכניון. בשנת 2004 האגודה האמריקאית של דורשי הטכניון קיימה חגיגה מיוחדת במלון פלאזה בניו יורק כאות מחווה להנרי טאוב על מפעל החיים.
על שמו מרכז טאוב בירושלים, שהוא מכון מחקר שעיקר עיסוקו בתחומי מדיניות ציבורית.

## קישורים חיצוניים
* הנרי טאוב, מגדולי התומכים בטכניון ויו"ר כבוד של הקורטוריון, הלך לעולמו
## הערות שוליים

קטגוריה:אמריקאים ילידי ניו ג'רזי
קטגוריה:פטרסון (ניו ג'רזי): אישים
קטגוריה:בוגרי אוניברסיטת ניו יורק
קטגוריה:נדבנים יהודים אמריקאים
קטגוריה:אנשי עסקים יהודים אמריקאים
קטגוריה:מקבלי תואר דוקטור לשם כבוד מהטכניון
קטגוריה:אמריקאים שנולדו ב-1927
קטגוריה:אמריקאים שנפטרו ב-2011
שלום יוסף פרידמן

**רבי שלום יוסף פרידמן** (9 בספטמבר 1812, י"ג בתשרי ה'תקע"ג - 8 בספטמבר 1851, י"א באלול ה'תרי"א) מסדיגורה, היה אדמו"ר חסידי, בנו הבכור של רבי ישראל פרידמן מרוז'ין.

## קורות חייו
נולד ברוז'ין לרבי ישראל פרידמן מרוז'ין ולשרה. נקרא על שם סבו רבי שלום שכנא מפראהביטש ועל שם יוסף שבריתו חלה ביום האושפיזין שלו. נישא לבלומה רייזל, בתו של רבי דן מראדוויל, נכדו של רבי יחיאל מיכל מזלוטשוב וחתנו של הרב מאפטא.

סירב לקבל רבנות במקומות אחרים מפני שהיה קשור מאוד לאביו. לאחר פטירת אביו בג' בחשוון ה'תרי"א, תפס את מקומו בהנהגה, אולם הוא לא האריך ימים ונפטר עשרה חודשים בלבד אחריו בי"א באלול ה'תרי"א, בגיל שלושים ותשע ונקבר בבית הקברות בלייפציג, כפי שחזה אביו בשעת לידתו.

## תורותיו
דברי תורתו פורסמו בספרים רבים. ולאחרונה לוקטו כל מאמריו הפזורים והן מתוך כתבי יד, בספר רשפי קודש ויצא לאור על ידי מכון 'תורת אמת'-שטפנשט.

## ילדיו
* רבי יצחק פרידמן אבי שושלת בוהוש.
* רבי מנחם נחום דוב בער (ר' נחום בער'ניו) מסדיגורה. חתן דודו רבי אברהם יעקב פרידמן מסדיגורה
* לאה רחל, נישאה לקרוב משפחתה, רבי אברהם יהושע העשיל ממעז'יבוז'
* בת שבע, אשת בן דודה רבי מנחם נחום מרדכי פרידמן בנו הגדול של רבי דוד משה פרידמן מצ'ורטקוב ובזיווג שני אשת בן דודה רבי ישראל פרידמן מסאדיגורה. בנה היה רב יצחק פרידמן.

## לקריאה נוספת
* אנציקלופדיה לחכמי גליציה, מאיר וונדר
* נר ישראל חלק ו'
* רשפי קודש רוז'ין

## קישורים חיצוניים
* תורת אמת שטפנשט, באתר Hebrewbooks

קטגוריה:אדמו"רי בית רוז'ין
שלום יוסף
פרידמן
קטגוריה:רבנים אוקראינים
קטגוריה:ילידי 1812
קטגוריה:נפטרים ב-1851
יש לי אישה, ילדה ולמברטה ואני גר בתל אביב

**יש לי אישה ילדה, ולַמְבְּרֶטָה ואני גר בתל אביב** הוא אלבום האולפן העשירי (בשבע שנים) של הזמר, המלחין והמוזיקאי שלמה ארצי שיצא ביוני 1977. מעבד שירי האלבום הוא אילן גלבוע.

מתוך האלבום זכו להצלחה השירים "אני רוצה תמיד עיניים", "מקום היסטורי", "אהבה 1,5,2,5" (שהגיע למקום ה-29 במצעד הפזמונים של שנת תשל"ז (1977)) ו"יש לי אישה, ילדה ולמברטה".

## רשימת רצועות

## משתתפים באלבום
* שלמה ארצי - מילים, לחנים ושירה
* אילן גלבוע - פסנתר, מוג, עיבודים
* יאיר שרגאי - גיטרות והפקה מוזיקלית
* עמוס עבר-הדני - גיטרות
* שלמה חממי - תופים וכלי הקשה
* יגאל מאירוב - גיטרות נוספות
* ארנון פלטי, קובי כהן ואצ'י שטרו- גיטרה בס

## קישורים חיצוניים

* שירי האלבום באתר YouTube

## הערות שוליים

קטגוריה:אלבומי 1976
קטגוריה:אלבומי שלמה ארצי
קטגוריה:אלבומים בעברית
קטגוריה:אלבומי חברת הד ארצי
ITunes Festival: London 2011 (מיני-אלבום של אדל)

***iTunes Festival: London 2011*** הוא המיני-אלבום השני של הזמרת-יוצרת הבריטית אדל. האלבום יצא לאור ב-13 ביולי 2011, על ידי חברת התקליטים XL. האלבום הוקלט במהלך הופעה חיה של אדל בבית העגול בלונדון ב-7 ביולי 2011

## רשימת רצועות

## מיקומי שיא

## קישורים חיצוניים
* 

קטגוריה:אלבומי אדל
קטגוריה:מהדורות אייטונס בלעדיות
קטגוריה:מיני-אלבומים באנגלית
קטגוריה:אלבומי בלוז
קטגוריה:אלבומי חברת אקס-אל רקורדינגס
ITunes Live from SoHo

***iTunes Live from SoHo*** הוא המיני-אלבום הראשון של הזמרת-יוצרת הבריטית אדל. האלבום יצא לאור ב-3 בפברואר 2009, על ידי חברת התקליטים XL. האלבום דורג במקום ה-105 במצעד האלבומים האמריקאי בילבורד 200.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:מיני-אלבומי בכורה מ-2009
קטגוריה:אלבומי אדל
קטגוריה:מהדורות אייטונס בלעדיות
קטגוריה:מיני-אלבומים באנגלית
קטגוריה:אלבומי חברת אקס-אל רקורדינגס
Like a Virgin (שיר)

"**Like a Virgin**" (בעברית: "**כְּמוֹ בְּתוּלָה**") הוא סינגל של הזמרת-יוצרת האמריקאית מדונה. השיר יצא לאור ב-6 בנובמבר 1984 כסינגל הראשון מאלבום האולפן השני של מדונה, *[[Like a Virgin]]*. השיר הופיע באלבומי אוסף נוספים של מדונה, *[[The Immaculate Collection]]*, שיצא בשנת 1990 ו-*[[Celebration]]* שיצא בשנת 2009.

השיר זכה לביקורות חיוביות והגיע למקומות גבוהים במצעדים רבים. "Like a Virgin" הוא הסינגל הראשון של מדונה שהגיע למקום הראשון במצעד הבילבורד הוט 100. הווידאו קליפ השיר בוים על ידי במאית הווידאו קליפים מרי למברט. וירד אל ינקוביק ביצע גרסה פארודית של השיר בשם "Like a Surgeon". השיר זכה בפרס הווידאו קליפים של MTV בקטגוריית "הקליפ הנשי הטוב ביותר".

## מיקומי שיא

## נתוני מכירות

## קישורים חיצוניים

*  מדונה: מערבבת פופ מתוחכם עם פרובוקציה זולה: פודקאסט להאזנה של תוכנית הרדיו "גיבור תרבות" בהגשת יונתן גת, דוד גורביץ' ודן ערב

## הערות שוליים

קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי בילי סטיינברג
קטגוריה:שירים שנכתבו על ידי טום קלי
קטגוריה:שירים שהופקו על ידי נייל רוג'רס
קטגוריה:וידאו קליפים שבוימו על ידי מרי למברט
קטגוריה:וידאו קליפים שצולמו בוונציה
קטגוריה:וידאו קליפים שצולמו בניו יורק
קטגוריה:שירי גימיק
קטגוריה:שירים על מיניות
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הבין-לאומי של אוריקון
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת וורנר רקורדס
קטגוריה:סינגלים בהוצאת סייר רקורדס
Celebration

***Celebration*** (בעברית: "**חֲגִיגָה**") הוא אלבום הלהיטים השלישי של הזמרת-יוצרת האמריקאית מדונה. האלבום יצא לאור ב-18 בספטמבר 2009. האלבום כולל 3 רצועות חדשות של מדונה, "Revolver" ו-"Celebration", שיצאו כסינגלים ו-"It's So Cool", שיצא כרצועת בונוס.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי אוסף של מדונה
קטגוריה:אלבומי אוסף באנגלית
קטגוריה:אלבומים שהופקו על ידי בייביפייס
קטגוריה:אלבומים שהופקו על ידי ג'סטין טימברלייק
קטגוריה:אלבומים שהופקו על ידי דאלאס אוסטין
קטגוריה:אלבומים שהופקו על ידי דנג'ה
קטגוריה:אלבומים שהופקו על ידי ויליאם אורביט
קטגוריה:אלבומים שהופקו על ידי טימבלנד
קטגוריה:אלבומים שהופקו על ידי מדונה
קטגוריה:אלבומים שהופקו על ידי מירווה אחמדזאי
קטגוריה:אלבומים שהופקו על ידי סטיוארט פרייס
קטגוריה:אלבומים שהופקו על ידי פטריק לאונרד
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי זהב באוסטרליה
קטגוריה:אלבומי פלטינה כפולה בברזיל
קטגוריה:אלבומי חברת וורנר רקורדס
קרב שדה גרובניק

200px|ממוזער|שמאל|מצודה קרואטית שהמונגולים נכשלו ב-1242 בניסיונם לכבוש אותה
**קרב שדה גרובניק** היה קרב, שהתנהל בשנת 1242, בין כוח מונגולי, בפיקודו של קאדאן ובין צבא קרואטי. הקרב התנהל בשדה גרובניק, בקרבת רייקה, שבקרואטיה והסתיים בניצחון מוחץ של הקרואטים.

המונגולים, בפיקודו של קאדאן, נשלחו על ידי באטו ח'אן לרדוף אחר בלה הרביעי, מלך הונגריה, שנמלט מפניהם. הם חיפשו אחריו אך לא מצאו אותו, כי הוא נמלט בינתיים לאי צ'יובו. בדרכם שטפו המונגולים את זגרב, את חבל ליקה ואת דלמטיה וניסו ללא הצלחה לכבוש את מבצר וינודול. צבא קרואטי הנחיל להם תבוסה בקרב שדה גרובניק ומשם המשיכו המונגולים לספליט ושם הגיע אליהם ההודעה על מותו של הח'אן הגדול, אוגדיי חאן, בשורה שגרמה להם לפנות את האזור ולשוב למולדתם.

יש היסטוריונים המטילים ספק לגבי קיום הקרב ותוצאותיו.

בשנת 1842, שש מאות שנים לאחר הקרב, כתב המשורר היווני-קרואטי דמטריוס דימיטריו פואמה רומנטית על הקרב.

שדה גרובניק
שדה גרובניק
קטגוריה:הפלישה המונגולית לאירופה
הערכת ספריות

**הערכת ספריות** (באנגלית, Library Assessment or Performance Measurement) היא תהליך מובנה הנועד להעריך את איכות שירותי הספרייה בעיני המשתמשים.
הנתונים והמידע הנרכשים בפעילות זו מאפשרים לספרייה לשפר את שירותיה ולזהות את צורכי המשתמשים בהיבטים רבים: הסביבה הפיזית, בחינת האוספים, בחינת ממשקי הגישה לתכנים והשירותים הניתנים על ידי הספרייה מתוך הספרייה ומרחוק.

את נושא הערכת ספריות מוביל בעולם איגוד ספריות המחקר בארצות הברית (ARL) אשר מפרסם באופן שוטף מאמרים, קווים מנחים וכלים סטטיסטיים לפעילות זו.
אחד מכלים אלו הוא ה-LibQUAL הבודק שלושה ממדי שירות: הספרייה כמקום (LP: Library as Place) שליטה במידע: איכות האוסף והממשקים (IC: Information Control) ואיכות השירות (AS: Affect of Service). LibQUAL הפך לכלי הערכה הנפוץ ביותר בקרב ספריות אקדמיות ועשו בו שימוש יותר מאלף ספריות אקדמיות בעולם, רובן מצפון אמריקה ואירופה, אך גם בהונג קונג, דרום אפריקה, האמריות וישראל והוא תורגם ליותר מ-20 שפות כולל עברית.

בנוסף לסקרי שביעות רצון, בפעולות הערכת ספריות כוללות: סקרי שימוש בספרייה, סקרי שמישות של כלי הגילוי ואתר הספרייה, תצפיות על דלפקי השירות, קבוצות מיקוד וראיונות.

## פעילות הערכה בספריות בישראל
הספרייה האקדמית הראשונה בישראל בה החל תהליך שיטתי של פעילות הערכה משנת 2007 היא ספריית יונס וסוראיה נזריאן, אוניברסיטת חיפה.
שמאל|ממוזער|350px|קבלת פרס פינקלר למידע לשנת 2012. בתמונה, חלק מחברי צוות הערכה יחד עם מנהלת הספרייה, ספריית יונס וסוראיה נזריאן, אוניברסיטת חיפה
צוות הערכה בספרייה המורכב מנציגי כל היחידות בספרייה תרגם את שאלון LibQUAL לעברית ועושה בו שימוש מדי שלוש שנים בקרב קהל לקוחות הספרייה: סטודנטים, סגל אקדמי ומנהלי.

הספרייה אף מבצעת באופן שוטף מגוון פעולות הערכה וסקרי שביעות רצון שונים ותוצאותיהם מתפרסמים באתר הספרייה ובאתר ייעודי לפעולות אלו.

על פעילות ייחודית זו זכה צוות הערכה בספריית יונס וסוראיה נזריאן, אוניברסיטת חיפה בפרס פינקלר למידע בשנת 2012.

## לקריאה נוספת
*בלומה פרץ, **שיטות סקר לפתרון בעיות מעשיות בספרייה**. בתוך: "עלון אגודת הספריות המיוחדות ומרכזי המידע בישראל", י"א(2): 58–64, 1981
*ג. מרי., טי.טי.טי. הון וק. וילימסון, **סקר ניתוח צרכים של משתמשי ספרייה מוקלטת**. בתוך: "ליקוטים: כתב-עת לענייני עיוורים ועיורון", 25: 34–40, 1996
*אסתר שמש, הערכה של מערכת שרותי הספרייה: יעילות, חשיבות ושביעות רצון בעיני המשתמשים. עבודת מאסטר, אוניברסיטת בר-אילן, רמת גן, 2002
* נורית רויטברג, הספרייה האקדמית: מספריה אלקטרונית למרכז למידה: שילוב שימושים מסורתיים וחדשים בספרייה ובמחשביה, עבודת דוקטורט, אוניברסיטת בר-אילן, רמת גן, 2004
*אדית פאלק ולובה גורנשטיין, **הספרייה האקדמית בעיני החוקרים: הערכת שביעות רצונם של חברי הסגל האקדמי ותלמידים לתואר שלישי משירותי ספריות האוניברסיטה העברית.** בתוך: "מידעת: כתב עת של קהילת המידע בישראל", 6: 31–45, 2010

## קישורים חיצוניים
**מאמרים בעברית**
*לין פורת, ישראל על המפה: פרויקט "מפת הספריות בעולם" של IFLA. בתוך: "מידעת: כתב עת של קהילת המידע בישראל", 14, 2019

**אתרי הערכת ספריות בישראל**
* ספריית יונס וסוראיה נזריאן, אוניברסיטת חיפה

**אתרי הערכת ספריות בחו"ל**
* University of Washington, USA
* University of Virginia, USA

**כלים להערכה**
* LibQUAL

**כנסים בינלאומיים**
* Library Assessment Conference
* International Conference on Performance Measurement in Libraries
**קורסים בבתי ספר לספרנות בנושא הערכת ספריות**
* Library Assessment course, University of Parma

קטגוריה:ספרנות
קטגוריה:איכות
פרדריק ריינס

**פרדריק ריינס** (באנגלית: **Frederick Reines**; ) היה פיזיקאי אמריקאי יהודי, שזכה בפרס נובל לפיזיקה בשנת 1995.

## קורות חיים
פרדריק ריינס נולד בפטרסון שבניו ג'רזי למשפחת מהגרים יהודים מרוסיה, המקורבת ליצחק יעקב ריינס. קיבל תואר דוקטור באוניברסיטת ניו יורק. שימש כחוקר במעבדה הלאומית לוס אלמוס, יחד עם ריצ'רד פיינמן. 

ב-1956 גילה את הנייטרינו. על גילוי זה קיבל פרס נובל לפיזיקה ב-1995, יחד עם מרטין פרל. 

ב-1966 מונה  לפרופסור לפיזיקה באוניברסיטת קליפורניה באירוויין.

בשנת 1983 זכה במדליה הלאומית למדעים.

## פרסומים

*Reines, F. & C. L. Cowan, Jr. "On the Detection of the Free Neutrino", Los Alamos National Laboratory (LANL) (through predecessor agency Los Alamos Scientific Laboratory), United States Department of Energy (through predecessor agency the Atomic Energy Commission), (August 6, 1953).
*Reines, F., Cowan, C. L. Jr., Carter, R. E., Wagner, J. J. & M. E. Wyman. "The Free Antineutrino Absorption Cross Section. Part I. Measurement of the Free Antineutrino Absorption Cross Section. Part II. Expected Cross Section from Measurements of Fission Fragment Electron Spectrum", Los Alamos National Laboratory (LANL) (through predecessor agency Los Alamos Scientific Laboratory), United States Department of Energy (through predecessor agency the Atomic Energy Commission), (June 1958).
*Reines, F., Gurr, H. S., Jenkins, T. L. & J. H. Munsee. "Neutrino Experiments at Reactors", University of California-Irvine, Case Western Reserve University, United States Department of Energy (through predecessor agency the Atomic Energy Commission), (September 9, 1968).
*Roberts, A., Blood, H., Learned, J. & F. Reines. "Status and Aims of the DUMAND Neutrino Project: the Ocean as a Neutrino Detector", Fermi National Accelerator Laboratory (FNAL), United States Department of Energy (through predecessor agency the Energy Research and Development Administration), (July 1976).
*Sobel, H. W., Reines, F. & E. Pasierb. "Neutrino Instability", University of California-Irvine, (1980).


## קישורים חיצוניים

* מאמר על פרדריק ריינס ומחקריו באתר סנונית
* 
* 

קטגוריה:אמריקאים ילידי ניו ג'רזי
קטגוריה:פטרסון (ניו ג'רזי): אישים
קטגוריה:זוכי פרס נובל לפיזיקה
קטגוריה:זוכי פרס נובל יהודים אמריקאים
קטגוריה:פיזיקאים יהודים אמריקאים
קטגוריה:יהודים חברי האקדמיה הרוסית למדעים
קטגוריה:סגל אוניברסיטת קליפורניה באירוויין
קטגוריה:בוגרי מכון סטיבנס לטכנולוגיה
קטגוריה:אמריקאים שנולדו ב-1918
קטגוריה:אמריקאים שנפטרו ב-1998
קטגוריה:זוכי מדליית פרנקלין
שפויים

"**שפויים**" הוא האלבום ה-23 של הזמר היוצר הישראלי שלמה ארצי, שיצא ב-22 במרץ 2007.

## הפקה
האלבום יצא חמש שנים לאחר צימאון (2002), מה שנתן לארצי זמן רב להקלטת האלבום (הוא החל להקליט מ-2004). כל השירים באלבום נכתבו והולחנו על ידי ארצי במקביל לסיבוב ההופעות המצליח עם שלום חנוך ולהופעות קטנות במועדון הזאפה. באלבום זה שיתף ארצי פעולה עם אמנים רבים, בהם: גילי פלדמן, לואי להב, דניאל סלומון, אבי סינגולדה, מוקי, פיטר רוט, יהודה עדר, אודי שמחון, נתן סלומון (בית הבובות), שלומי קינן וכן עם בנו, בן. הסינגלים הראשונים שיצאו מהאלבום הם "**האמיתי**", "**איסלנד**" ו"**ניצמדנו**". הסינגל **תתארו לכם** זכה להצלחה הגדולה ביותר משירי האלבום. האלבום זכה להצלחה משמכר 60,000 עותקים בשבוע הראשון ליציאתו (כולל הזמנות מוקדמות) וזכה למעמד אלבום פלטינה כפולה. הופעת הבכורה של האלבום נערכה ב-14 ביולי 2007 באמפיתיאטרון קיסריה.

## רשימת רצועות

## משתתפים באלבום
*משה לוי - אקורדיון, קונטרה-בס
*עדי רנרט - פלוגל-הורן
*רביב גזית - סינתי
*אבי סינגולדה - גיטרה קלאסית, גיטרה אקוסטית, בוזוקי, מפיק מוזיקלי
*לואי להב - מפיק מוזיקלי
*בן ארצי - פסנתר, ויולה, צ'לו, מפיק מוזיקלי
*שלמה ארצי - זמר, כותב מילים, מלחין, מפיק מוזיקלי
*פיטר רוט - בס
*אשר פדי - תופים
*יהודה עדר - מפיק מוזיקלי
*טל ברגמן - שייקר
*גיל פלדמן - מפיק מוזיקלי
*דניאל סלומון - קרנות-יער, מפיק מוזיקלי
*אבי אלבוחר - אקורדיון
*שלומי קינן - חמת חלילים
*טל פורר - פסנתר פנדר
*ניר מנצור - תופים
*ניצן-חן רזאל - כלי מיתר
*יועד ניר - צ'לו
*אודי שמחון - גיטרה חשמלית, מפיק מוזיקלי
*נתן סלומון - קולות רקע

## וידאו קליפים
* **תתארו לכם** - (במאי:highlander-prod)
* **ניצמדנו** - (במאי:ירון שילון)
* **איסלנד** - (במאי:ירון שילון)

## סינגלים

## קישורים חיצוניים
* שירי האלבום באתר YouTube
* אקורדים לשירי האלבום באתר tab4u
* מילים ואקורדים לשירי האלבום באתר שירונט
* האלבום באתר mooma
* 

## הערות שוליים

## קישורים חיצוניים

קטגוריה:אלבומי שלמה ארצי
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי פלטינה כפולה ומעלה בישראל
קטגוריה:אלבומים שהופקו על ידי דניאל סולומון
קטגוריה:אלבומי חברת הד ארצי